للتھن ہاولا

للتھن ہاولا (پیدائش 19 مئی 1942ء) ایک بھارتی سیاست دان جو 11 دسمبر 2008ء سے ریاست میزورم کے وزیر اعلیٰ ہیں۔ اس سے قبل وہ سنہ 1984ء سے سنہ 1986ء تک اور سنہ 1989ء سے سنہ 1998ء تک وزیر اعلیٰ تھے۔ وہ ایک اور مرتبہ وزیر اعلیٰ 2013ء کے انتخابات جیتنے کے بعد بنے تھے۔ ان کو اس مرتبہ پانچویں وزارت اعلیٰ کا منصب ملا، جو میزورم میں ایک ریکارڈ ہے۔ ان کا تعلق سیاسی جماعت انڈین نیشنل کانگریس سے ہے۔ ان کے انتخابی حلقے سیرچپ اور ہرنگترزو ہیں۔ انہوں نے 1978ء، 1979ء، 1984ء، 1987ء، 1993ء، 2003ء، 2008ء اور 2013ء کے انتخابات لڑے اور ہر مرتبہ کامیابی نصیب ہوئی۔

سال 2013ء کے میزورم اسمبلی انتخابات میں للتھن ہاولا کی صدارت میں کانگریس پارٹی کو چالیس رکنی قانون ساز اسمبلی میں سے چونتیس نشستیں ملیں، اس مرتبہ 2008ء کے انتخابات سے دو نشستیں زیادہ ملی تھیں۔ ان کی مخالف جماعت میزو نیشنل فرنٹ کو پانچ جبکہ میزورم پیپلز کانفرنس کو صرف ایک نشست نصیب ہوئی۔

للتھن ہاولا کھیلوں اور رضاکارانہ کاموں میں بھی سرگرم ہے۔ وہ میزورم فٹ بال ایسوسی ایشن، میزورم اسپورٹس ایسوسی ایشن، میزورم ہاکی ایسوسی ایشن اور میزورم اولمپک ایسوسی ایشن کے بانی صدر تھے اور میزورم باکسنگ ایسوسی ایشن اور ایجل ایمیٹیور ایتھلیٹک کلب کے بانی سیکریٹری تھے۔ ساتھ ہی وہ انڈین اولمپک ایسوسی ایشن کے سابق صدر، نارتھ ایسٹ اولمپک کمیشن کے چیئرمین، میزورم جرنلسٹز ایسوسی ایشن کے بانی صدر بھی تھے۔ وہ میزو او (روزنامہ اخبار) اور رویمنا پالائی (انڈین نیشنل کانگریس کی روزنامہ خبر) کے بانی مدیر بھی تھے۔ وہ ینگ میزو ایسوسی ایشن کے بانی اور ایزول ڈریمیٹک اینڈ کلچرل سوسائٹی کے بانی سیکریٹری بھی تھے۔

ابتدائی زندگی 
وہ ہمارتاؤں فونگا سیلو اور لال سوملیانی چونگتھو کے بیٹے ہیں۔ انہوں سنہ 1958ء میں میٹرک کیا۔ سنہ 1961ء میں انہوں نے آرٹس میں انٹر پاس کیا۔ اس کے بعد ایجل کالج (موجودہ پچوں گا یونیورسٹی کالج) سے بی اے کیا جو اس وقت گوہاٹی یونیورسٹی سے منسلک تھا۔ انہوں نے سنہ 1964 میں تعلیم مکمل کی۔

حوالہ جات 

1942ء کی پیدائشیں
انڈین نیشنل کانگریس کے وزرائے اعلیٰ
بقید حیات شخصیات
میزورم سے انڈین نیشنل کانگریس کے سیاست دان
میزورم کے وزرائے اعلیٰ
ضلع آئیزول کی شخصیات
آئیزول کی شخصیات
Short description is different from Wikidata